Kaimon (1882)

Kaimon oli keisarillisen Japanin laivaston vuonna 1882 vesillelaskettu puurunkoinen kolmimastoinen parkkitakiloitu Kaimon-luokan korvetti. 

 Valmistus 

Alus tilattiin vuoden 1877 hankinnoissa Yokosukan laivastontelakalta, missä köli laskettiin 1. syyskuuta 1877. Alus laskettiin vesille 28. elokuuta 1882 ja valmistui 3. maaliskuuta 1884.Gardiner 2002, s. 232. Valmistuminen vei 6 vuotta 5 kuukautta työvoiman saatavuuden ja rahoitusvaikeuksien vuoksi.Lengerer 2022 s. 143

Alus oli suunniteltu rannikkopuolustukseen laivaston pääsuunnittelijan kontra-amiraali Akamatsu Noriyoshin suunnitelmien mukaan ja takiloitu kolmimastoparkiksi, johon asennettiin 1,267 ihp:n höyrykone.

 Palvelus 
Ensimmäisessä Kiinan–Japanin sodassa alus suojasi Chemulpon maihinnousua ja osallistui Jalujoen taisteluun. Vuonna 1895 alus oli mukana Taiwanin maihinnousussa. Sodan jälkeen aluksen takilaa kevennettiin, purjeet poistettiin ja mastoihin asennettiin taistelunjohtotilat.  Lisäksi alukselle asennettiin Gatling-tyyppiset konekiväärit. Alus luokiteltiin 21. maaliskuuta 1898 kolmannen luokan tykkiveneeksi, minkä jälkeen se oli lähinnä partio- ja kartoitustehtävissä.

Venäjän–Japanin sodan alkaessa alus kuului vara-amiraali S. Kataokan 3. laivueen VII divisioonaan, jonka komentajana oli kontra-amiraali Sukeuji Hosoya. Divisioonaan kuului kymmenen tykkivenettä.Olender 2009 s. 9. Divisioona suojasi maaliskuussa joukkojenkuljetussaattueita CinampoonOlender 2009 s. 36.. Alus valvoi Korean niemimaan ja Tsushiman salmen välistä aluetta. Se osui 5. heinäkuuta 1904 Port Arthurin edustalla Shanstaon lähistöllä miinaanOlender 2009 s. 62, 87 ja 111.. Aluksen upotessa sai surmansa aluksen päällikkö ja 22 miehistönjäsentä.

 Lähteet 

 Viitteet 

Luokka:Kaimon-luokan korvetit
Luokka:Japanilaiset Venäjän–Japanin sodan tykkiveneet
Luokka:Japanilaiset ensimmäisen Kiinan–Japanin sodan korvetit